Biele Vody (Mlynky)

Biele Vody sú miestna časť Mlyniek, obce v okrese Spišská Nová Ves.Biele Vody. In:  Osada je významným strediskom cestovného ruchu v južnej časti Slovenského raja s prístupom na Geravy.

 Poloha 
Nachádza sa v juhozápadnej časti okresu, na západnom okraji katastrálneho územia obce. Leží v údolí Bielej vody, prítoku rieky HnilecSlovenský raj. Turistická mapa. 1 : 50 000. Harmanec: VKÚ, a. s., 2000., ktorým vedie hranica Volovských vrchov a Spišsko-gemerského krasu. Severozápadne sa tak nachádza Slovenský raj s rovnomenným národným parkom, juhovýchodne začínajú Havranie vrchy. Nachádza sa tu školské zariadenie, detský domov i reedukačný ústav.

 Turizmus 
Osada patrí medzi dôležité regionálne strediská cestovného ruchu s možnosťami ubytovania a ponukou služieb pre turistov. Je tu vybudovaný lyžiarsky areál so zasnežovaním a osvetlením, areál bežeckého lyžovania a križovatka značených turistických trás. Blízkou Zejmarskou roklinou je prístup na Geravy.

 Značené trasy 
 po  červenej turistickej trase:
 západným smerom cez Dedinky do Stratenej
 severovýchodným smerom hranicou Slovenského raja cez Chotárnu dolku do sedla Čertova hlava
 po  modrej turistickej značke Zejmarskou roklinou na Geravy

 Referencie 

 Iné projekty 

 Pozri aj 
 Národný park Slovenský raj

 Externé odkazy 
 Poloha na turistickej mape
 Webstránka obce

Kategória:Mlynky (okres Spišská Nová Ves)
Kategória:Miestne časti na Slovensku